D Vattenfall Cyclassics (bis 2005: HEW-Cyclassics) si en Eidagrenne z Dütschland und finde jedes Johr im Juli, August oder Septämber z Hamburg statt. S Renne wird sit 1996 usdrait, vo 1998 bis 2004 het s zum Velo-Wältcup ghört. Sit dass dä abgschafft worden isch, isch es Deil vo dr UCI ProTour, ere Serii vo de wichtigste Velorenne, und derzue Deil vo der neue Dütsche Meisterschaft (TUI-Cup). Sit d Dütschland Tour us finanzielle Gründ abgschafft worden isch, isch es s einzige ProTour-Renne uf dütschem Bode. D Sponsore, won em dr Name gän, si d Vattenfall Europe Hamburg, wo die Hamburgische Electricitäts-Werke AG (HEW) überno hai.